Hyvää päivää! Tervetuloa ohjelmaan Sanaa naisilta.
Olen Teija Pirttijärvi ja puhun teille tänään, -
miten voisimme löytää oman kutsun ja elämän tarkoituksen.
Jesaja 54, jakeet 11-14 ja 17:
Jeesus sitoo särjettyjä sydämiä, johdattaa murheellisia iloon.
Hän vapauttaa vangitut.
Hän on kutsunut jokaisen naisen liittosuhteeseen kanssaan.
Hän ei kutsumustaan kadu.
Hän täyttää tyhjät sydämet läsnäolollaan.
Hän voitelee jokaisen johdatusta rukoilevan valtakuntansa tehtäviin.
Jumala antaa Totuuden Hengen vierellä kulkijaksi ja opastajaksi.
Et ole koskaan yksin, sillä Pyhä Henki on läsnä elämässäsi -
jokaisena hetkenä tukien ja rohkaisten.
Hän johdattaa meitä, kun kuljemme rukoillen -
ja uskallamme avata sydämemme Isälle.
Isä sanoo: "Rakkaani, tässä olen. Juokse syliini, minulla on vastaus."
Hän antaa meille ratkaisun avaimia, niitä vastauksia, joita kaipaamme.
Kuljen aivan vierelläsi, sanoo Herra.
Elämäsi on arvokas.
Saat heijastaa pimeälle maailmalle Jumalan valtakunnan arvoja.
Kansa, joka pimeydessä vaeltaa, tulee näkemään kauttasi valkeuden.
Ja ne, jotka vaeltavat kuoleman ja epätoivon laaksossa, -
tulevat näkemään loistavan valon ja totuuden Kristuksen ristiltä.
Jos joku on Kristuksessa, hän on uusi luomus.
Mikä on vanhaa, on kadonnut. Uusi on tullut tilalle.
Kaikki on Jumalasta, joka on sovittanut meidät itsensä kanssa.
Sillä Jumala oli Kristuksessa ja sovitti maailman itsensä kanssa.
Eikä Hän lukenut meille syyksi syntejämme.
Hän uskoi meille sovituksen Sanan.
Olemme Kristuksen lähettiläinä ja sanomme: -
Antakaa pelastaa itsenne maailmasta ja sovittaa itsenne Jumalan kanssa.
Saat päästää tänään irti kaikesta vanhasta, niistä asioista, -
jotka ovat sitoneet sinua.
On asioita, jotka olet kokenut hyvin hankaliksi ja vaativiksi.
Saat uudistua ja vahvistua Hengessä Jeesuksen sovitustyön kautta.
Saat murtaa mielesi vastaväitteet -
ja katkoa kaikki vihollisen valheet omasta arvostasi.
Alitajuiset käsitykset itsestäsi ja arvostasi saat heittää pois.
Saat vangita ajatuksesi kuuliaisiksi Jeesukselle.
Ethän enää kuuntele maailman ehdotuksia elämäsi suhteen.
Herra pyyhkii pois raskaat vuodet ja voimasi uudistuvat jälleen.
Saat uuden voiman aloittaa alusta.
Tulet näkemään, että Herralla on varattuna sinulle jotain uutta.
Pääset pois sivuraiteilta ja voit kulkea suoraa tietä eteenpäin.
Herra itse johdattaa sinua.
Varovaisuus ja arkuus ovat estäneet sinua ja olet kysellyt:
Mitä sinulla, Herra, on vielä varattuna minua varten?
Kun kysyt Herralta, Hän todella vastaa. Voimasi elpyvät -
ja saat löytää tehtävän, jota varten Hän on sinut luonut.
Saat suuren tyydytyksen elämääsi.
Ilo alkaa jälleen virrata. Raskaat vuodet ja hetket ovat takana.
On uudistumisen aika.
Jes 57:15, 18-19:
Tässä hetkessä tahdon irtisanoutua siitä valheesta, -
että olisin arvoton, riittämätön, avuton tai toivoton.
Jeesuksessa minulla on merkitystä.
Jumala sanoo, että olen maan suola ja maailman valo.
Olen oksa totisessa viinipuussa.
Jumala on valinnut minut kantamaan hedelmää ikuista elämää varten.
Olen henkilökohtaisesti Kristuksen voimaannuttama todistaja.
Olen Pyhän Hengen temppeli ja sovituksen sanan viejä.
Olen Jumalan työtoveri.
Minulle on annettu paikka taivaassa.
Olen tehty hyviä töitä varten, että niissä vaeltaisin.
Voin vapaasti ja luottavaisesti lähestyä Isääni.
Kestän kaiken Kristuksessa, joka antaa minulle voimia.
En ole suuri "minä olen". Jumalan armosta olen se, mikä olen.
Totuus tekee minut vapaaksi.
En anna sitoa itseäni mihinkään katkeruuden ja valheiden siteisiin.
Tahdon vapaana vaeltaa.
Mikä on suurin linnake mielessäsi?
Onko se itsesäälin linnake?
Tai itseriittoisuuden tai ylpeyden linnake?
Epätoivon tai epäuskon linnake?
Mikä asia estää uskomasta, että Jumalalla on kutsu sinua varten?
Mikä estää sinua astumasta kutsuun?
Jumala on voimallinen ottamaan kaikki esteet pois tieltäsi.
Saat uudistua mieleltäsi -
tutkiaksesi, mikä on Jumalan tahto elämässäsi.
Room 8:26:
Henki rukoilee Jumalan tahdon mukaan.
Mikään asia ei voi erottaa sinua Isän rakkaudesta ja huolenpidosta.
Jumala antoi sinulle elämän jo äidin kohdussa ja se on arvokas.
Hän tuntee omansa, Hän on pannut meihin sinettinsä, -
Hän tukee meitä vanhurskautensa oikealla kädellä.
Saat julistaa itsellesi, kuka olet Herrassa.
Olen kykenevä Herrassa ja Hänen väkevyydessään.
Jeesus vie minut kohtalooni ja maaliini.
Olen voittajan puolella ja murran ajatusten linnakkeita.
Murran kaikki Kristuksen tuntemista vastaan nostetut linnakkeet.
Herra ottaa esteet pois elämästäni ja polkuni vain kirkastuu.
Jumalan voimalla hyppään yli muurien ja vaikeuksien.
Kiitän Luojaani tänään siitä, millaiseksi Hän minut teki.
En ole sattuma. Olen sopiva ja osaava nainen.
Isä iloitsee minusta ja Isän sydän on ylpeä minusta.
Saan ottaa vastaan perinnön ja aseman Isän tyttärenä -
Isän kodissa onnellisena ja tyytyväisenä lapsena, -
tyttärenä ja poikana, Jumalan nimeltä kutsumana.
Tänään häkin ovi on auki.Tänään vankila ja kahleet avautuvat.
Jeesuksen Kristuksen nimessä ovi on auki.
Vapauta minut, Herra, sieluni ja vihollisen ansoista, -
että minun suuni ylistäisi Sinua ja julistaisi vain Sinun tekojasi.
Anna minulle tänään ylistyksen vaippa masentuneen hengen sijaan -
ja tee minusta vanhurskauden tammi, joka juurtuu syvälle Kristukseen.
Tyynnytä sieluni myrskyt.
Sano vain sana ja vapauta minut.
Vapauta minut itseni kahleista, vapauta sukukirouksista.
Kaikista menneistä, mitkä ovat olleet painolastina elämässäni.
Näytä minulle Sinun laupiaat ja armahtavat kasvosi.
Vapauta minut uskonnollisuudesta ja suorittamisesta.
Kiitos, että kaikki on valmiina Golgatan työn perusteella.
Jeesus itse kantoi syyllisyyteni kuorman ja saan olla vapaa -
kaikista kohtaamistani syytöksistä.
Herra, vapauta minut niistä ajatus- ja toimintatavoista, -
jotka estävät Pyhän Hengen työtä sydämessäni.
Anna minulle iloa kaikkina elämäni päivinä.
Anna minun iloita yhtä monta vuotta kuin olen kovia kokenut.
Anna jälleen autuutesi ilo.
Luo minuun puhdas sydän ja anna uusi henki sisimpääni.
Korvaa ne vuodet, jotka tuhoojasirkka söi.
Avaa sieluni tukokset. Avaa elävän veden virrat taivaasta.
Ne huuhtokoot pois raskaat vuodet, jotta olisin vapaa Jumalan lapsi.
Jotta voisin visertää kuin lintu, mutta lentää vapaudessa.
Päästä minut häkistä, jonka itse rakensin.
Kiitos, että Sinä olet toivoni. Saan seistä Kristus-kalliolla.
Hän on Luojani ja Vapahtajani.
Anna sydämeeni tänään uusi laulu, uudet soinnut ja sävelet.
Pue minut taivaallisella voimallasi ja kirkkaudellasi.
Avaa korvani kuulemaan äänesi.
Avaa suuni kertomaan ihmeistäsi.
Tee minusta jälleen kokonainen ja ehyt. Minä tarvitsen Sinua tänään.
Tarvitsen epätoivoisesti Sinua. Tule ja paina minuun rakkautesi sinetti
ja tee minusta Kristuksen todistaja, työtoverisi.
Tee minusta jalo astia käyttöösi, -
valmis edessäni oleviin tehtäviin.
Anna minulle jälleen mielisuosiosi.
Jeesuksen Kristuksen ihmeellisessä nimessä rukoilemme. Aamen.
Tekstitys: Johanna Holmström